CELEX: 32011R0427
Language: fi
Date: 2011-05-02 00:00:00
Title: Komission täytäntöönpanoasetus (EU) N:o 427/2011, annettu 2 päivänä toukokuuta 2011 , asetuksen (EY) N:o 798/2008 liitteen I muuttamisesta siltä osin kuin on kyse Israelia koskevasta kohdasta luettelossa kolmansista maista ja niiden alueista, vyöhykkeistä tai erillisalueista  ETA:n kannalta merkityksellinen teksti

3.5.2011   
            
            
               FI
            
            
               Euroopan unionin virallinen lehti
            
            
               L 113/3
            
         KOMISSION TÄYTÄNTÖÖNPANOASETUS (EU) N:o 427/2011,
   annettu 2 päivänä toukokuuta 2011,
   asetuksen (EY) N:o 798/2008 liitteen I muuttamisesta siltä osin kuin on kyse Israelia koskevasta kohdasta luettelossa kolmansista maista ja niiden alueista, vyöhykkeistä tai erillisalueista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan ja 4 kohdan,
   ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan ja 24 artiklan 2 kohdan,
   sekä katsoo seuraavaa:
   
               (1)
            
            
               Sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista 8 päivänä elokuuta 2008 annetussa komission asetuksessa (EY) N:o 798/2008 (3) säädetään, että asetuksen soveltamisalaan kuuluvia hyödykkeitä saa tuoda unioniin ja kuljettaa unionin kautta ainoastaan niistä kolmansista maista ja niiden sellaisilta alueilta, vyöhykkeiltä tai erillisalueilta, jotka luetellaan asetuksen liitteessä I olevan 1 osan taulukossa.
            
         
               (2)
            
            
               Asetuksessa (EY) N:o 798/2008 säädetään, että jos korkeapatogeeninen lintuinfluenssa (HPAI) puhkeaa aiemmin kyseisestä taudista vapaassa kolmannessa maassa tai siitä vapaalla alueella, vyöhykkeellä tai erillisalueella, kyseistä kolmatta maata tai sen aluetta, vyöhykettä tai erillisaluetta pidetään jälleen HPAI-taudista vapaana, kun tietyt vaatimukset täyttyvät. Näitä vaatimuksia ovat sellaisen politiikan täytäntöönpano, jossa kaikki altistuneet eläimet hävitetään taudin torjumiseksi, sekä riittävä puhdistus ja desinfiointi kaikissa laitoksissa, joissa on aiemmin esiintynyt tartuntaa. Lisäksi lintuinfluenssan valvontaa on täytynyt toteuttaa mainitun asetuksen liitteessä IV olevan II osan mukaisesti kolmen kuukauden ajan siitä, kun hävittämispolitiikka ja puhdistus ja desinfiointi on saatettu päätökseen.
            
         
               (3)
            
            
               Israel sisältyy asetuksen (EY) N:o 798/2008 liitteessä I olevan 1 osan luetteloon niistä kolmansista maista, joista saa tuoda unioniin kaikkia asetuksen soveltamisalaan kuuluvia siipikarjatuotteita. Israelissa alkuvuodesta 2010 tapahtuneen HPAI-taudinpurkauksen vuoksi tiettyjen hyödykkeiden tuontia Israelista unioniin rajoitettiin mainitulla asetuksella, sellaisena kuin se on muutettuna komission asetuksella (EU) N:o 332/2010 (4), siten, että se oli sallittua vain määrätyistä osista Israelin aluetta. Alue, jolta tiettyjen hyödykkeiden tuonti kiellettiin, kuvataan asetuksen (EY) N:o 798/2008 liitteessä I olevan 1 osan Israelia koskevassa kohdassa koodin IL-2 kohdalla sarakkeessa 3, ja kieltoa sovellettiin 1 päivään toukokuuta 2010. Kyseisestä taudinpurkauksesta johtuvaa tiettyjen siipikarjatuotteiden tuontikieltoa IL-2-alueelta olisi kuitenkin jatkettava ennen kyseistä päivämäärää tuotettujen hyödykkeiden osalta.
            
         
               (4)
            
            
               Lisäksi Israel ilmoitti komissiolle 8 päivänä maaliskuuta 2011 korkeapatogeenisen lintuinfluenssan H5N1-alatyypin taudinpurkauksesta alueellaan.
            
         
               (5)
            
            
               Vahvistetun HPAI-taudinpurkauksen vuoksi Israelin aluetta ei enää voida pitää kyseisestä taudista vapaana. Sen vuoksi Israelin eläinlääkintäviranomaiset ovat keskeyttäneet eläinlääkärintodistusten myöntämisen tiettyjä siipikarjatuotteita sisältäville lähetyksille.
            
         
               (6)
            
            
               Israel on toimittanut komissiolle tiedot tämän tuoreen taudinpurkauksen yhteydessä toteutetuista torjuntatoimenpiteistä. Komissio on arvioinut kyseiset tiedot ja Israelin epidemiologisen tilanteen.
            
         
               (7)
            
            
               Israel on hävittänyt kaikki altistuneet eläimet taudin torjumiseksi ja sen leviämisen estämiseksi. Israelin ripeät ja päättäväiset toimet taudin rajoittamiseksi ja epidemiologisen tilanteen arvioinnin myönteinen tulos tekevät mahdolliseksi rajata tiettyjen siipikarjatuotteiden unioniin tuontia koskevat rajoitukset niihin vyöhykkeisiin, joilla tautia esiintyy ja joille Israelin eläinlääkintäviranomaiset ovat asettaneet rajoituksia.
            
         
               (8)
            
            
               Lisäksi Israelissa toteutetaan lintuinfluenssan valvontatoimia, jotka selvästi vastaavat asetuksen (EY) N:o 798/2008 liitteessä IV olevassa II osassa vahvistettuja vaatimuksia.
            
         
               (9)
            
            
               Kun otetaan huomioon epidemiologisen tilanteen suotuisa kehitys ja taudinpurkauksen hävittämiseksi toteutettavat asetuksen (EY) N:o 798/2008 vaatimusten mukaiset lintuinfluenssan valvontatoimet, on asianmukaista rajata ajanjakso, joksi tuontilupien myöntäminen unioniin keskeytetään, kolmeen kuukauteen päättymään 14 päivänä kesäkuuta 2011 sen jälkeen, kun tila, jolla tartuntaa aiemmin esiintyi, on asianmukaisesti puhdistettu ja desinfioitu.
            
         
               (10)
            
            
               Sen vuoksi asetusta (EY) N:o 798/2008 olisi muutettava.
            
         
               (11)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 798/2008 liitteessä I olevan 1 osan Israelia koskeva kohta tämän asetuksen liitteellä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä toukokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 18, 23.1.2003, s. 11.
   
      (2)  EUVL L 343, 22.12.2009, s. 74.
   
      (3)  EUVL L 226, 23.8.2008, s. 1.
   
      (4)  EUVL L 102, 23.4.2010, s. 10.
   
      LIITE
      
         
                     ”IL – Israel
                  
                  
                     IL-0
                  
                  
                     Koko maa
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP, E
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4
                  
               
                     IL-1
                  
                  
                     Israelin alue lukuun ottamatta IL-2- ja IL-3-aluetta
                  
                  
                     BPR, BPP, DOC, DOR, HEP, HER, SRP
                  
                  
                      
                  
                  
                     N
                  
                  
                      
                  
                  
                      
                  
                  
                     A
                  
                  
                      
                  
                  
                     S5, ST1
                  
               
                     WGM
                  
                  
                     VIII
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     IL-2
                  
                  
                     Seuraavien rajojen sisällä oleva Israelin alue:
                     
                                 —
                              
                              
                                 lännessä: tie nro 4
                              
                           
                                 —
                              
                              
                                 etelässä: tie nro 5812, joka liittyy tiehen nro 5815
                              
                           
                                 —
                              
                              
                                 idässä: turva-aita tiehen nro 6513 asti
                              
                           
                                 —
                              
                              
                                 pohjoisessa: tie nro 6513 tien 65 risteykseen asti. Tästä kohdasta suorassa linjassa Givat Nilin sisäänkäynnille asti ja siitä suorassa linjassa teiden 652 ja 4 risteykseen.
                              
                           
                  
                     BPR, BPP, DOC, DOR, HEP, HER, SRP
                  
                  
                      
                  
                  
                     N, P2
                  
                  
                      
                  
                  
                     1.5.2010
                  
                  
                     A
                  
                  
                      
                  
                  
                     S5, ST1
                  
               
                     WGM
                  
                  
                     VIII
                  
                  
                     P2
                  
                  
                      
                  
                  
                     1.5.2010
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N, P2
                  
                  
                      
                  
                  
                     1.5.2010
                  
                  
                      
                  
                  
                      
                  
                  
                      
                  
               
                     IL-3
                  
                  
                     Seuraavien rajojen sisällä oleva Israelin alue:
                     
                                 —
                              
                              
                                 pohjoisessa: tie 386 Jerusalemin kunnan rajalle, Refaim-joki, entinen Israelin ja Jordanian välinen raja (”vihreä linja”)
                              
                           
                                 —
                              
                              
                                 idässä: tie 356
                              
                           
                                 —
                              
                              
                                 etelässä: tiet 8670, 3517 ja 354
                              
                           
                                 —
                              
                              
                                 lännessä: suora linja pohjoiseen tiehen 367 asti, seuraten tietä 367 länteen ja sitten pohjoiseen tiehen 375 asti ja Mattan kylän länsipuolitse pohjois-koillislinja tiehen 386 asti.
                              
                           
                  
                     BPR, BPP, DOC, DOR, HEP, HER, SRP
                  
                  
                      
                  
                  
                     N, P2
                  
                  
                     8.3.2011
                  
                  
                     14.6.2011
                  
                  
                     A
                  
                  
                      
                  
                  
                     S5, ST1
                  
               
                     WGM
                  
                  
                     VIII
                  
                  
                     P2
                  
                  
                     8.3.2011
                  
                  
                     14.6.2011
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N, P2
                  
                  
                     8.3.2011
                  
                  
                     14.6.2011”